Gary Cahill m'għandu l-ebda pjan li jirtira L-ex difensur ċentrali tal-Ingilterra Gary Cahill jinsab rilassat dwar is-sitwazzjoni kuntrattwali tiegħu ma' Crystal Palace u m'għandu l-ebda pjan li jirtira. Id-difensur għalaq 35 sena f'Diċembru u se jsir free agent fis-sajf iżda qed igawdi staġun ferm pożittiv mal-Eagles. Id-draw mingħajr goals ta' nhar il-Ħadd kontra Fulham kienet l-ewwel clean sheet għal Cahill fl-istaġun wara injury fil-hamstring li llimitatu għal 11-il dehra biss f'dan l-istaġun. Wara li lagħab fir-rebħa tat-Tnejn mar-rivali Brighton, l-ex player ta' Chelsea reġa' mpressjona fi tmiem il-ġimgħa li għaddiet u mhux lest li jirtira mil-logħba fiż-żmien li ġej. Cahill qal: "Sa tmiem l-istaġun, sakemm inħossni tajjeb, inħossni bil-ġuħ li nirbaħ il-logħob, nitħarreġ b'mod tajjeb, allura żgur li se nibqa' nilgħab . Cahill jista' jestendi l-esperjenza tiegħu ma' Palace għat-tielet staġun iżda se jkun wieħed mid-diversi players mingħajr kuntratt fis-sajf.